b'\n_START_ARTICLE_\nKa\xc4\x8dje brezno\n_START_SECTION_\nVsebina\n_START_PARAGRAPH_\nVirginia Cunningham \xcb\x99(Olivia de Havilland) se nekega dne znajde v psihiatri\xc4\x8dni bolni\xc5\xa1nici, a se ne more spomniti kako  je tam pristala. Spominja se le svojega imena in rodnega kraja. \xc4\x8ceprav je poro\xc4\x8dena, svojega mo\xc5\xbea na obisku ne prepozna. Prijazni in dobrosr\xc4\x8dni zdravnik Mark Kik se odlo\xc4\x8di, da ji bo pomagal. Tako se za\xc4\x8dne Virginia postopoma spominjati svoje preteklosti...\n_START_SECTION_\nZanimivosti\n_START_PARAGRAPH_\n-Film je bil nominiran za \xc5\xa1est oskarjev, vklju\xc4\x8dno z oskarjem za najbolj\xc5\xa1i film in glavno \xc5\xbeensko vlogo. Na koncu je film  prejel le oskarja za najbolj\xc5\xa1i zvok._NEWLINE_-Leta 1947 so bili sosedi igralke Olivie De Havilland zelo zaskrbljeni, saj so iz njene hi\xc5\xa1e neprestano prihajali groze\xc4\x8di kriki, njen mo\xc5\xbe pa je medtem mirno sedel na verandi. Pozneje je vsem pojasnila, da so bili kriki le del priprav na snemanje tega filma._NEWLINE_-Velik del filma je bil posnet v resni\xc4\x8dni umobolnici._NEWLINE_-Naslov je navdihnila starodavna navada, kjer so mentalno bolne ljudi metali v brezna polna ka\xc4\x8d. Menili so, da bi to dejanje pri zdravi osebi povzro\xc4\x8dilo blaznost, zato bi moralo delovati tudi obratno._NEWLINE_-Lik dr. Marka Kika je bil posnet po resni\xc4\x8dni osebi. Dr. Gerard Chrzanowski je bil namre\xc4\x8d znan po temu, da so ga pacienti klicali dr. Kik in po svoji dobroti. Umrl je leta 2000.'